**KÚPNA ZMLUVA**

*uzatvorená v zmysle usts § 409 a nasl. Obchodného zákonníka v platnom znení*

*(ďalej len* ***„Zmluva“****)*

**medzi**

**Predávajúci:**

**Vítkovské služby, s.r.o.**

sídlo: 053 63 Vítkovce 99

IČO: 50 230 786

register: Obchodný register OS Košice I, oddiel: Sro, vložka č. 38916/V

štatutárny orgán: Peter Dirda, konateľ

Jozef Pavlík, konateľ

Daniel Polomský, konateľ

bankové spojenie: ................................................

IBAN:SK73 5600 0000 0021 7302 1001

(ďalej ako „***predávajúci***“)

**a**

**Kupujúci:**

**Jozef Olejník**

sídlo: Vítkovce č. d.13

RČ: 7.4.1955

register: 380573

štatutárny orgán: konateľ

(ďalej ako „***kupujúci***“ a spolu s predávajúcim ďalej ako *„****zmluvné strany****“*)

**I.**

**Predmet zmluvy**

1. Predmetom tejto zmluvy je odplatný prevod výlučného vlastníckeho práva k predmetu kúpy špecifikovaného v článku II. ods. 1 tejto zmluvy z predávajúceho na kupujúceho, za podmienok ustanovených v tejto zmluve. Kupujúci sa zaväzuje predávajúcemu zaplatiť za predmet kúpy kúpnu cenu podľa čl. III ods. 1 tejto zmluvy.

**II.**

**Predmet kúpy**

1. Predmetom kúpy podľa tejto zmluvy je hnuteľná vec, a to 1 ks hovädzieho dobytka s nasledovným identifikačným kódom zvieraťa:
2. SK000812689076

(ďalej len ***„predmet kúpy“***).

**III.**

**Kúpna cena a jej splatnosť**

1. Zmluvné strany sa dohodli na kúpnej cene vo výške 900,- EUR bez/vrátane DPH, za jeden kus dobytka,(krava).

2 . Kupujúci sa zaväzuje zaplatiť kúpnu cenu pokladničným príjmovým dokladom na Obecnom úrade obec Vítkovce predávajúceho uvedený v záhlaví tejto zmluvy, v deň podpisu tejto zmluvy.

**IV.**

**Vyhlásenia zmluvných strán**

1. Predávajúci sa zaväzuje odovzdať kupujúcemu predmet kúpy a k nemu prislúchajúce doklady do 3 dní po uhradení kúpnej ceny.
2. Predávajúci sa zaväzuje odovzdať kupujúcemu predmet kúpy v stave ako „stojí a leží“, pričom kupujúci berie na vedomie, že stav predmetu kúpy zodpovedá jeho veku, opotrebeniu a spôsobu užívania, čomu zodpovedá aj výška kúpnej ceny. Zmluvné strany sa dohodli, že nebezpečenstvo škody a zničenia predmetu kúpy prechádza na kupujúceho dňom prevzatia predmetu kúpy.
3. Kupujúci zároveň vyhlasuje a svojim podpisom potvrdzuje, že je mu známy stav predmetu kúpy, nakoľko ho sám riadne prezrel a v takomto ho bez výhrad kupuje od predávajúceho.
4. Odo dňa podpisu tejto zmluvy sú zmluvné strany viazané prejavmi svojej vôle v tejto zmluve uvedenými, t. j. nemôžu od tejto zmluvy odstúpiť pre vady o ktorých kupujúci vedel v čase uzatvorenia kúpnej zmluvy alebo z iného dôvodu bez preukázania závažného porušenia tejto zmluvy druhou zmluvnou stranou.

**V.**

**Nadobudnutie vlastníctva**

1. Kupujúci nadobudne k predmetu kúpy vlastnícke právo zaplatením kúpnej ceny a následne jeho prevzatím.

**VI.**

**Ostatné ustanovenia**

1. Zmluvné strany vyhlasujú, že si poskytnú navzájom všetku súčinnosť potrebnú k prevodu vlastníckeho práva k predmetu kúpy.

**VII.**

**Záverečné ustanovenia**

1. Táto zmluva nadobúda platnosť dňom jej podpísania všetkými zmluvnými stranami, pričom je rozhodujúci deň, keď zmluvu podpísala posledná zmluvná strana.
2. Účinnosť tejto zmluvy je viazaná na súhlas obecného zastupiteľstva Obce Vítkovce v súlade so zákonom č. 138/1991 Zb. o majetku obcí v znení neskorších predpisov. Zmluva nadobúda účinnosť dňom nasledujúcim po dni zverejnenia zmluvy v zmysle § 47a zákona č. 40/1964 Zb. Občiansky zákonník a zákona č. 211/2000 Z. z. o slobodnom prístupe k informáciám.
3. Zmeny tejto zmluvy vyžadujú formu písomného dodatku podpísaného oboma zmluvnými stranami.
4. Práva a povinnosti zmluvných strán touto zmluvou výslovne neupravené, sa riadia ustanoveniami Obchodného zákonníka a ostatných právnych predpisov platných na území Slovenskej republiky.
5. Strany sa zaväzujú urovnať všetky prípadné spory vzniknuté v súvislosti s touto zmluvou predovšetkým dohodou.
6. Ak by niektoré ustanovenie tejto zmluvy bolo alebo sa stalo neplatným, nebudú tým dotknuté ostatné ustanovenia tejto zmluvy. Zmluvné strany sú povinné bezodkladne neplatné ustanovenie nahradiť novým, zodpovedajúcim hospodárskemu účelu tejto zmluvy, ktorý zmluvné strany sledovali v čase jej podpisu.
7. Táto zmluva bola vyhotovená v 2 vyhotoveniach, pričom každá zo zmluvných strán obdrží jedno vyhotovenie.
8. Zmluvné strany vyhlasujú, že si túto zmluvu prečítali a že táto, tak ako bola vyhotovená, zodpovedá ich skutočnej vôli, ktorú si vzájomne vážne, zrozumiteľne a úplne slobodne prejavili, na dôkaz čoho pripájajú svoje podpisy.

**Predávajúci: Kupujúci:**

Vo Vítkovciach, dňa 22.02.2022 V .............................., dňa ...................

............................................................... ...............................................................

Peter Dirda, konateľ Jozef Olejník ,kupujúci

...............................................................

Jozef Pavlík, konateľ

..............................................................

Daniel Polomský, konateľ